CELEX: 62022TN0220
Language: el
Date: 2022-04-25 00:00:00
Title: Υπόθεση T-220/22: Προσφυγή της 25ης Απριλίου 2022 — CiviBank κατά ΕΚΤ

20.6.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 237/65
            
         
      Προσφυγή της 25ης Απριλίου 2022 — CiviBank κατά ΕΚΤ
      (Υπόθεση T-220/22)
      (2022/C 237/85)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα: Banca di Cividale SpA — Società Benefit (CiviBank) (Cividale del Friuli, Ιταλία) (εκπρόσωποι: M. Merola, A. Cassano και A. Cogoni, δικηγόροι)
      
         Καθής: Ευρωπαϊκή Κεντρική Τράπεζα
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει, δυνάμει του άρθρου 263, παράγραφος 4, ΣΛΕΕ, την απόφαση της Ευρωπαϊκής Κεντρικής Τράπεζας (EΚΤ) (ECB-SSM-2022-IT-7 (QLF-2021-0155), της 23ης Μαρτίου 2022 (η οποία εμπεριέχεται σε μία ή σε πλείονες πράξεις), με την οποία η τελευταία χορήγησε άδεια στην Banca Sparkasse και στο Fondazione Sparkasse: (i) να αποκτήσουν και να διατηρήσουν ειδική συμμετοχή μεγαλύτερη του 10 % στο κεφάλαιο και στα δικαιώματα ψήφου της CiviBank· (ii) να υπερβούν το προαναφερθέν όριο και να αποκτήσουν άμεσα ελέγχουσα συμμετοχή στην CiviBank, κατόπιν και συνεπεία των δημοσίων προσφορών εθελοντικής και συνολικής εξαγοράς που ανακοινώθηκαν στην αγορά στις 9 Δεκεμβρίου 2021 βάσει των άρθρων 4 και 6 του κανονισμού (ΕE) 1024/2013 (1) του Συμβουλίου, της 15ης Οκτωβρίου 2021, των άρθρων 19, 22, 53 και 67 του Testo Unico Bancario και των σχετικών εκτελεστικών διατάξεων·
               
            
                  —
               
               
                  να καταδικάσει την καθής στα δικαστικά έξοδα της προσφεύγουσας.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής η προσφεύγουσα προβάλλει δύο λόγους.
      
                  1.
               
               
                  Με τον πρώτο λόγο προβάλλεται εσφαλμένη εφαρμογή του άρθρου 23 της οδηγίας 2013/36, καθώς και παράβαση του άρθρου 86 του κανονισμού 468/2014, του άρθρου 49 ΣΛΕΕ, και της γενικής αρχής του δικαίου της ΕΕ περί απαγορεύσεως των διακρίσεων, κατά την αξιολόγηση της καταλληλότητας του αγοραστή.
               
            
                  2.
               
               
                  Με τον δεύτερο λόγο προβάλλεται έλλειψη αιτιολογήσεως της προσβαλλομένης αποφάσεως, και συνακόλουθα παράβαση του άρθρου 296 ΣΛΕΕ, προσβολή των δικαιωμάτων άμυνας που κατοχυρώνονται στο άρθρο 41 του Χάρτη των Θεμελιωδών Δικαιωμάτων της Ένωσης και παραβίαση των αντιστοίχων γενικών αρχών του δικαίου που απορρέουν από τις κοινές συνταγματικές παραδόσεις των κρατών μελών.
               
            
         (1)  Κανονισμός (ΕΕ) 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (ΕΕ 2013, L 287, σ. 63).